กลุ่มทัพ A

กลุ่มทัพ A () เป็นชื่อของกลุ่มทัพสามกลุ่มที่แตกต่างกันของกองทัพบกเยอรมันในช่วงสงครามโลกครั้งที่สอง

กลุ่มทัพ A หน่วยแรก เดิมคือ “กลุ่มทัพใต้” มีอยู่ตั้งแต่เดือนตุลาคม 1939 ถึงมิถุนายน 1941 ผู้บัญชาการคนแรกคือพลเอกอาวุโสแกร์ท ฟ็อน รุนท์ชเต็ท เสนาธิการคนแรกคือพลเอกเอริช ฟ็อน มันชไตน์ กลุ่มทัพนี้มีบทบาทสำคัญในยุทธการฝรั่งเศส โดยเป็นกลุ่มทัพที่ชี้ขาดในการดำเนิน "แผนเคียวตัด" ซึ่งนำไปสู่ความพ่ายแพ้ราบคาบของกองทัพฝรั่งเศสในยุทธการที่เซอด็อง, ยุทธการที่บูโลญ และยุทธการที่เดิงแกร์ก จนในที่สุดก็ทำให้เกิดการสงบศึก ต่อมา กลุ่มทัพ A ถูกใช้เป็นหน่วยทหารที่ทำหน้าที่ยึดครองฝรั่งเศส และกลายเป็นหน่วยแรกสังกัดผู้บัญชาการใหญ่เขตตะวันตก (OB West) ที่ปฏิบัติหน้าที่ในประเทศฝรั่งเศสในยึดครอง (ก่อนที่ต่อมาถูกแทนที่ด้วยกลุ่มทัพ D) ต่อมาถูกย้ายไปยังโปแลนด์ที่ในยึดครองเพื่อเตรียมการสำหรับปฏิบัติการบาร์บาร็อสซา กลุ่มทัพ A ถูกเปลี่ยนชื่อเป็น “กลุ่มทัพใต้” เมื่อวันที่ 22 มิถุนายน 1941

กลุ่มทัพ A หน่วยที่สอง เข้าร่วมแนวรบเยอรมันเมื่อวันที่ 7 กรกฎาคม 1942 เมื่อกลุ่มทัพใต้ถูกแบ่งออกเป็นกลุ่มทัพ B ทางตอนเหนือ (มุ่งหน้าไปยังสตาลินกราด) และกลุ่มทัพ A ทางตอนใต้ (มุ่งหน้าไปยังเทือกเขาคอเคซัส) กลุ่มทัพ A เคลื่อนตัวไปยังแม่น้ำ Terek แต่สุดท้ายถูกบังคับให้ถอนตัวในช่วงฤดูหนาวปี 1942/43 พร้อมกับความพ่ายแพ้ที่สำคัญของกลุ่มทัพ B ในยุทธการที่สตาลินกราด ในขั้นต้นถูกจำกัดอยู่ที่บริเวณหัวหาดคูบันและคาบสมุทรไครเมีย กลุ่มทัพ A ได้ต่อสู้กับกองทัพแดงในการป้องกันระหว่างการถอนตัวไปทางตะวันตกผ่านยูเครน เมื่อวันที่ 2 เมษายน 1944 กลุ่มทัพ A ถูกเปลี่ยนชื่อเป็น “กลุ่มทัพยูเครนใต้”

กลุ่มทัพ A หน่วยที่สาม และเป็นหน่วยสุดท้าย ตั้งขึ้นเมื่อวันที่ 23 กันยายน 1944 เมื่อกลุ่มทัพยูเครนเหนือถูกเปลี่ยนชื่อเป็น “กลุ่มทัพ A” กลุ่มทัพนี้ดำรงอยู่ประมาณห้าเดือนที่มีการถอนตัวอย่างต่อเนื่องจากกองทัพแดงที่รุกเข้ามา และสุดท้ายก็เหลืออยู่ที่แนวแม่น้ำโอเดอร์ เมื่อวันที่ 25 มกราคม 1945 กลุ่มทัพอาเป็นหนึ่งในหลายกลุ่มทัพที่ถูกเปลี่ยนชื่อ โดยได้รับการกำหนดให้เป็น “กลุ่มทัพศูนย์” และไม่มีการก่อตั้งกลุ่มทัพ A ขึ้นมาอีก

ผู้บัญชาการกลุ่มทัพ A
วันที่ผู้บัญชาการหมายเหตุ26 ตุลาคม  1939 – 22 มิถุนายน 1941พลเอกอาวุโส/จอมพล แกร์ท ฟ็อน รุนท์ชเต็ทเดิมคือกลุ่มทัพใต้ และเปลี่ยนชื่อเป็นกลุ่มทัพใต้เหมือนเดิม10 กรกฎาคม – 9 กันยายน 1942จอมพล วิลเฮ็ล์ม ลิสท์คือกลุ่มทัพใต้ที่ถูกแบ่งส่วนเป็นกลุ่มทัพ A และกลุ่มทัพ B10 กันยายน 1942 – 22 พฤศจิกายน 1942ขึ้นตรงต่อบกญ.ทบ. ในบัญชาของอดอล์ฟ ฮิตเลอร์23 พฤศจิกายน 1942 – 30 มีนาคม 1944จอมพล เอวัลท์ ฟ็อน ไคลสท์1 เมษายน – 24 กันยายน 1944พลเอกอาวุโส แฟร์ดีนันท์ เชอร์เนอร์กลุ่มทัพ A ถูกเปลี่ยนชื่อเป็นกลุ่มทัพยูเครนใต้24 กันยายน 1944 – 17 มกราคม 1945พลเอกอาวุโส โยเซ็ฟ ฮาร์เพอ คือกลุ่มทัพยูเครนเหนือที่ถูกเปลี่ยนชื่อเป็นกลุ่มทัพ A17 – 25 มกราคม 1945พลเอกอาวุโส แฟร์ดีนันท์ เชอร์เนอร์กลุ่มทัพ A เปลี่ยนชื่อเป็นกลุ่มทัพกลาง

หน่วยในบัญชา
เดือนปีหน่วยในบัญชาพฤศจิกายน 1939กองทัพที่ 16, กองทัพที่ 12พฤษภาคม 1940กองทัพที่ 16, กองทัพที่ 12, กองทัพที่ 4, กองทัพที่ 2, กลุ่มทัพยานเกราะของไคลส์มิถุนายน 1940กองทัพที่ 16, กองทัพที่ 12, กองทัพที่ 2, กลุ่มทัพยานเกราะของกูเดรีอันกรกฎาคม 1940กองทัพที่ 6, กองทัพที่ 16, กองทัพที่ 9สิงหาคม 1940กองทัพที่ 9, กองทัพที่ 16กันยายน 1940กองทัพที่ 9, กองทัพที่ 16, ผบ.ทหารเยอรมันประจำเนเธอร์แลนด์พฤศจิกายน 1940กองทัพที่ 9, กองทัพที่ 16พฤษภาคม 1941กองทัพที่ 6, กองทัพที่ 17สิงหาคม 1942กองทัพยานเกราะที่ 1, กลุ่มทัพรูออฟ, กองทัพที่ 11กันยายน 1942กองทัพยานเกราะที่ 1, กลุ่มทัพรูออฟ, ผบ.ไครเมียมกราคม 1943กองทัพยานเกราะที่ 1, กองทัพที่ 17, ผบ.ไครเมียกุมภาพันธ์ 1943กองทัพที่ 17, ผบ.ไครเมียมีนาคม 1943กองทัพที่ 17, ผบ.ไครเมีย, ผบ.ช่องแคบเคียร์ชตุลาคม 1943กองทัพที่ 6, กองทัพที่ 17มกราคม 1944กองทัพโรมาเนียที่ 3, กองทัพที่ 17, ผบ.ทหารเยอรมันประจำทรานส์นีสเตรียมีนาคม 1944 กองทัพที่ 6, กองทัพโรมาเนียที่ 3, กองทัพที่ 17ตุลาคม 1944กองทัพยานเกราะที่ 4, กองทัพที่ 17, กลุ่มทัพไฮน์ริชิพฤศจิกายน 1944 กองทัพยานเกราะที่ 4, กองทัพที่ 17, กองทัพยานเกราะที่ 1ธันวาคม 1944 กองทัพที่ 9, กองทัพยานเกราะที่ 4, กองทัพที่ 17, กองทัพยานเกราะ 1มกราคม 1945 กองทัพที่ 9, กองทัพยานเกราะที่ 4, กองทัพที่ 17, กลุ่มทัพไฮน์ริชิ

อ้างอิง

หมวดหมู่:กลุ่มทัพของกองทัพบกเยอรมันในสงครามโลกครั้งที่สอง